# Nr. inreg........./02.12.2021

# ANUNȚ DE SELECȚIE PARTENERI PENTRU PROIECT FINANȚAT PRIN PROGRAMUL OPERAȚIONAL CAPITAL UMAN (POCU) 2014 – 2020

În conformitate cu prevederile O.U.G. nr. 40/2015 privind gestionarea financiară a fondurilor europene pentru perioada de programare 2014-2020, ale O.U.G. nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările şi completările ulterioare, ale H.G. nr. 218/2012 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 64/2009, precum și cu Procedura de selecţie a partenerilor în vederea depunerii unor cereri de finanţare pentru proiectele implementate în cadrul Programului Operaţional Capital Uman (POCU) 2014 – 2020,

Fundația Politehnica Timișoara, **in calitate de Lider de proiect,** anunță organizarea unei proceduri de selecție de partener cu experiență în organizarea de activități pentru cresterea stimei de sine, în vederea elaborării, depunerii si implementarii unui proiect în cadrul POCU 2014-2020

**Axa prioritară** nr. 6, Educație și competențe

**Prioritatea de investiții** 10.i. Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare;

**Obiectivul specific**

O.S.6.3. - Reducerea părăsirii timpurii a școlii prin măsuri integrate de prevenire și de asigurare a oportunităților egale pentru elevii aparținând grupurilor vulnerabile, cu accent pe elevii aparținând minorității roma și elevii din mediul rural / comunitățile dezavantajate socioeconomic;

 O.S.6.6. - Îmbunătățirea competențelor personalului didactic din învățământul preuniversitar în vederea promovării unor servicii educaţionale de calitate orientate pe nevoile elevilor și a unei școli incluzive

În procesul de selecție a partenerilor se vor respecta prevederile cuprinse in **Programul Operațional Capital Uman (POCU) 2014-2020 - *Orientari privind accesarea finantarilor in cadrul Programului Operational Capital Uman 2014-2020 – august 2020* si în Ghidul solicitantului conditii specifice,** documente disponibile la adresa [www.mfe.gov.ro](http://www.mfe.gov.ro)[**.**](http://www.fonduri-ue.ro/)

# DESCRIEREA PROIECTULUI

 **Titlul proiectului: ECOU\_Educatia creaza oportunitati unice!**

**Sursa de finantare: Axa prioritară** nr. 6, Educație și competențe

10.i. Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formares;

**Obiectivul specific**

O.S.6.3. - Reducerea părăsirii timpurii a școlii prin măsuri integrate de prevenire și de asigurare a oportunităților egale pentru elevii aparținând grupurilor vulnerabile, cu accent pe elevii aparținând minorității roma și elevii din mediul rural / comunitățile dezavantajate socioeconomic;

 O.S.6.6. - Îmbunătățirea competențelor personalului didactic din învățământul preuniversitar în vederea promovării unor servicii educaţionale de calitate orientate pe nevoile elevilor și a unei școli incluzive

**Bugetul total estimat:** maxim 1.731.100 lei

**Durata estimata a proiectului: maxim** 18 luni

**Obiectivul apelului de proiecte:** O.S.6.3. - Reducerea părăsirii timpurii a școlii prin măsuri integrate de prevenire și de asigurare a oportunităților egale pentru elevii aparținând grupurilor vulnerabile, cu accent pe elevii aparținând minorității roma și elevii din mediul rural / comunitățile dezavantajate socioeconomic;

 O.S.6.6. - Îmbunătățirea competențelor personalului didactic din învățământul preuniversitar în vederea promovării unor servicii educaţionale de calitate orientate pe nevoile elevilor și a unei școli incluzive

**Obiectivul general al cererii de finanțare**:

Obiectivul general al proiectul cu titlul ”**ECOU\_Educatia creaza oportunitati unice!**” il reprezinta: prevenirea abandonului scolar si cresterea calitatii serviciilor educationale prin facilitatea accesului la servicii educationale inclusive si consiliere a 322 elevi, cu accent pe cei de etnie roma din mediul rural din Scoala Gimnaziala “Gheorghe Fratila” din Glimboca, Scoala Gimnaziala Zavoi si Scoala Gimnazială Nr.3 Otelu Rosu și dezvoltarea de competente pentru 36 cadre didactice, in sistem outdoor.

**Obiective specifice:**

OS1. Dobandirea de competente in sistem outdoor pentru 36 cadre didactice din scolile gimnaziale din judetul Caras Severin prin participarea la cursuri de formare cu credite transferabile, schimb de experienta intre scoli. OS1 vine in concordanta cu OS6.6. din Ghidul Conditii Specifice.

OS2. Reducerea parasirii timpurii a scolii prin cresterea gradului de implicare a 322 de elevi cu varste intre 6-14 ani cu accent pe copii apartinand minoritatilor roma (15%) si a celor din mediul rural (45%) din localitatile Glimboca, Zavoi si Otelu Rosu, care beneficiaza de servicii educationale integrate in sistem outdoor de arta,cultura, activitati sportive etc.

**Activităţile orientative**

A1.Managementul proiectului

A1.1. Monitorizarea desfasurarii proiectului si prevenirea riscurilor

A1.2. Asigurarea de suport pentru implementare

A2. Activitate de asigurare a vizibilitatii proiectului

A2.1. Publicitate online

A2.2. Conferinte si evenimente de diseminare, informare si comunicare

# A3.Activitati de formare profesionala cu credite transferabile in sistem OUTDOOR

A3.1. Recrutarea, selectia si urmarirea personalului didactic si de sprijin

A3.2. Cursuri de formare profesionala acreditate (MENCS) pentru cadre didactice si monitorizarea acestora

A4. Programul integrat educational in sistem outdoor “ECOU” destinat elevilor

A4.1. Recrutarea, selectia și urmarirea grupului tinta

A4.2. Activitati in sistem outdoor pentru cresterea stimei de sine

A4.3.Ateliere tematice pentru dezvoltarea aptitudinilor socio-emoţionale cu implicarea parintilor, si membrilor comunitatii in spatiul “Our cozy place”

A4.4. Activitati outdoor prentru cresterea rezultatelor la invatatura si activitati de sprijinire a tranzitiei de la un ciclu la altul

A4.5. Organizare de competitii ( sportive, ecologice etc) prin schimb de experienta cu elevii intre scoli

**Activităţile orientative în care ar putea sa fie implicat partenerul**:

A1.Managementul proiectului

A1.2. Asigurarea suport pentru implementare

A2. Activitatea de asigurare a vizibilitatii proiectului

A2.1. Publicitate online

A2.2. Conferinte si evenimente de diseminare, informare si comunicare

A4. Programul integrat educational in sistem outdoor “ECOU” destinat elevilor

A4.1. Recrutarea, selectia și urmarirea grupului tinta

A4.2. Activitati in sistem outdoor pentru cresterea stimei de sine

A4.4. Activitati outdoor prentru cresterea rezultatelor la invatatura si activitati de sprijinire a tranzitiei de la un ciclu la altul

# CRITERIILE DE SELECTIE ALE PARTENERILOR SI GRILA DE EVALUARE

**Fundația Politehnică Timișoara** organizează selecția unei entități juridice, înregistrate în România în calitate de partener, în vederea implementarii proiectului mai sus menționat, în conformitate cu prevederile OUG 40/2015 privind gestionarea financiară a fondurilor europene pentru perioada 2014- 2020.

Procesul de selectie a partenerilor se va realiza prin raportare la:

* Criterii de eligibilitate
* Criterii de evaluare si selectie

# CRITERII DE ELIGIBILITATE SI SELECȚIE A PARTENERILOR

**Condiţii generale de eligibilitate** – categorii de parteneri eligibili:

* Furnizori de servicii de orientare, consiliere, mediere şcolară şi servicii alternative, publici şi privaţi;
* ONG.

Candidații trebuie să îndeplinească în mod **cumulativ** condițiile din Ghidul solicitantului conditii specifice apelului de proiecte şi Regulile generale de eligibilitate menționate în ***Orientările privind accesarea finantarilor in cadrul Programului Operational Capital Uman (POCU) 2014-2020* – consolidat la iunie 2020**.

* Partenerii naţionali sunt entități legal constituite în România, cu personalitate juridică (nu sunt eligibile persoanele fizice autorizate, întreprinderile individuale, întreprinderile familiale și alte entități similare fără personalitate juridică) ce desfăşoară activităţi relevante în cadrul proiectului şi au în obiectul de activitate/statut şi activitatea/activităţile din cadrul proiectului pentru care au rol de parteneri;
* Partenerii nu trebuie să se afle în situaţiile de excludere prevăzute în cadrul Regulilor generale privind eligibilitatea solicitanţilor :
	+ este în incapacitate de plată/ în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respectiv faliment și lichidare conform Legii nr.85/2014 privind procedura insolvenței, cu modificările și completările ulterioare, după caz;
	+ a suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forţă de res judicata;
	+ se află în stare de faliment sau face obiectul unei proceduri de lichidare sau de administrare judiciară, are încheiate concordate, şi-a suspendat activitatea în ultimii 2 ani dinaintea depunerii cererii de finanţare sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale;
	+ reprezentanţii săi legali/structurile de conducere şi persoanele care asigură conducerea solicitantului au comis în conduita profesională greşeli grave, demonstrate in instanța, pe care autoritatea contractantă le poate justifica;
	+ se încadrează, din punct de vedere al obligațiilor de plată restante la bugetele publice, într-una din situaţia în care obligațiile de plată nete depăşesc 1/12 din totalul obligațiilor datorate în ultimele 12 luni, în cazul certificatului de atestare fiscală emis de Agenția Naţională de Administrare Fiscală;
	+ reprezentanții săi legali/structurile de conducere și persoanele care asigură conducerea solicitantului au fost condamnaţi printr-o hotărâre cu valoare de res judicata pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Comunităţilor;
	+ solicitantul şi partenerul/partenerii şi/sau reprezentanții lor legali/structurile de conducere a acestora şi persoanele care asigură conducerea solicitantului/partenerului/partenerilor se află în situaţia de conflict de interese sau incompatibilitate, așa cum este definit in legislația naționala si comunitara in vigoare
	+ se face vinovat de declarații false în furnizarea informațiilor solicitate de AM/OI POCU responsabil sau nu a furnizat aceste informații.
* Partenerii naţionali trebuie să fie implicaţi în cel puţin o activitate relevantă. Prin activitate relevantă se înţelege aceea activitate care contribuie în mod direct la atingerea indicatorilor (de exemplu: formare profesională, furnizarea a serviciilor personalizate de consiliere etc.).
* Partenerii naţionali sunt obligați să contribuie financiar la realizarea proiectului prin asigurarea cofinanțării proprii aferente bugetului gestionat de fiecare partener in cadrul proiectului, in functie de tipul categoriei de entitate din care face parte.

**Capacitatea financiară.** Potențialulpartener trebuie să demonstreze că are capacitate financiară:

* 1. Dacă potențialul partener **are vechime mai mare de 1 an** => Valoarea asistenței financiare nerambursabile solicitate pentru partener = maxim cifra de afaceri/suma veniturilor totale pentru ultimul an fiscal, sau după caz suma cifrelor de afaceri/suma veniturilor totale pentru ultimii ani fiscali (maxim 4 ani: n-1, n-2, n-3 și n-4) conform bilanțului contabil depus SAU maxim 40% din valoarea asistenței financiare nerambursabile totale
	2. Dacă potențialul partener **are vechime mai mică de 1 an** => valoarea asistenței financiare nerambursabile solicitate pentru partener = maxim 30% din valoarea asistenței financiare nerambursabile totale.

# Capacitatea operațională și condițiile de eligibilitate reprezintă criterii ELIMINATORII.

**ATENTIE! O entitate cu personalitate juridică nu poate participa în mai mult de 5 proiecte pentru fiecare cerere de propuneri de proiecte. Pentru aceasta, participantii vor da o declarație pe proprie răspundere prin care declară numărul de proiecte pentru care a aplicat în aceeași cerere de propuneri de proiecte.**

În selecție vor intra doar candidații declarați eligibili. Verificarea eligibilității candidaților se face conform Anexei 3. Selectarea unui partener în cadrul prezentei proceduri se poate realiza numai dacă îndeplineşte criteriile de selecţie şi punctajul cel mai mare conform grilei de evaluare stabilite în conformitate cu Ghidul Solicitantului (Anexa 4). Evaluarea ofertelor de parteneriat se va face de către Comisia de evaluare ce va fi stabilită prin decizia de numire din partea reprezentantului legal al Fundației Politehnica Timișoara.

**CRITERII DE EVALUARE SI SELECTIE** pe baza cărora vor fi selectați partenerii:

* Să aibă sediul social în România;
* Să aibă experiență în pregătirea/derularea/participarea la proiecte cu finanțare nerambursabilă a cel puțin 1 proiect, care să fi avut ca tematică activități ce vizează derularea activităților de orientare, consiliere, mediere şcolară şi servicii alternative;
* Este furnizor de formare profesionala autorizat pentru programe de formare a adulților;
* Este acreditat pentru derularea activităților de ”Informare, consiliere, medierea muncii pe piata interna” de catre Ministerul Muncii.
* Să aibă experiență în consilierea a min. 200 de elevi/studenti, în cadrul proiectelor cu finanțare nerambursabilă;
* Să aibă experiență în formarea profesionala a min. 200 de persoane, în ultimii 4 ani;
* Să furnizeze minum 1 CV de expert pentru activități de consiliere/psiholog cu elevii sau studentii in cadrul proiectelor europene.
* Să furnizeze minum 1 CV de expert pentru activități de coordonare consiliere si formare profesionala.

Punctarea candidaților se face potrivit Anexei 4.

În cazul punctajelor egale, în evaluare va prevala capacitatea financiară a aplicanților.

# Capacitatea operațională și condițiile de eligibilitate reprezintă criterii ELIMINATORII.

**DOSARUL DE PARTICIPARE**

Dosarul de candidatura trebuie să conțină următoarele documente:

1. Scrisoare de intenție – Anexa 1, în original.
2. Documente de calificare:
* Copii ale bilanturilor contabile pentru anii 2020, 2019, 2018, 2017 insotite de dovada depunerii la ANAF.
* Statutul organizaţiei/actul constitutiv prin care se face dovada că are în obiectul de activitate prestarea de servicii de natura celor care sunt necesare implementării proiectului, conform cu temele şi activităţile la care doreşte să fie partener.
* Certificatul de înregistrare fiscală.
* Declarația de eligibilitate-Regulile generale privind partenerii în cadrul cererilor de finanțare nerambursabilă prin POCU (Anexa 6) – original;
* Declarație pe proprie răspundere (semnată și ștampilată de către reprezentantul legal) prin care își asumă să depună toate diligențele pentru a asigura resursele financiare și umane necesare pe toată durata de implementare a proiectului și sustinerea cofinanțării – original;
* Fișa partenerului (Anexa 2) – original.
* Declarație pe proprie răspundere (semnată și ștampilată de către reprezentantul legal) prin care declară numărul de proiecte pentru care a aplicat în cadrul acestui apel de propuneri de proiecte.
1. Documente de evaluare:
* Dovada implementării de proiecte cu finanțare nerambursabilă derulate în parteneriat;
* Documente din care să rezulte experiența în pregătirea/derularea/participarea la proiecte cu finanțare nerambursabilă a cel puțin 1 proiect, care să fi avut ca tematică activități ce vizează derularea activităților de orientare, consiliere, mediere şcolară şi servicii alternative;
* Documente din care să rezulte experiența în consilierea a min. 200 de elevi, în cadrul proiectelor cu finanțare nerambursabilă;
* Dovada acreditarii pentru derularea activităților de ”Informare, consiliere, medierea muncii pe piata interna” de catre Ministerul Muncii.
* Dovada autorizarii ca furnizor de formare profesionala pentru programe de formare a adulților;
* Să aibă experiență în formarea profesionala a min. 200 de persoane, în ultimii 4 ani;
* Minum 1 CV expert pentru activități de consiliere/psiholog cu elevii sau studentii in cadrul proiectelor europene.
* Să furnizeze minum 1 CV de expert pentru activități de coordonare consiliere si formare profesionala.

**NOTA 1:** Anexele 1 si 2 trebuie sa respecte modelul publicat, iar rubricile Fisei partenerului să fie integral completate.

Toate documentele solicitate vor fi prezentate in limba romana (in cazul documentelor emise in alta limba, acestea vor fi insotite de traducere in limba romana) si vor fi depuse in forma precizata si in termenul stabilit prin prezentul anunt, asumate de reprezentantul legal (semnatura și stampila), dupa caz.

Nedepunerea unuia dintre documentele menționate mai sus atrage excluderea participantului de la

procedura de selecție.

Selectarea partenerilor se va face pe baza dosarului de participare pe care **candidații îl vor transmite prin mijloace electronice sau îl vor depune pe suport hârtie** la Fundația Politehnica Timişoara, cu sediul in municipiul Timişoara, B-dul Ferdinand I, nr.2, etaj 2.

DOSARUL DE PARTICIPARE

(1)

Prin mijloace electronice, candidații vor transmite documentele completate si semnate digital de reprezentantul legal, cu precizarea în subiectul mesajului "Pentru selecția de partener in cadrul POCU 2014-2020; AP 6; Axa prioritară nr. 6, Educație și competențe.

10.i. Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formares; proiect **ECOU\_Educatia creaza oportunitati unice!.**

Documentele vor fi transmise la adresa de email fundatiapolitehnica@gmail.com, începând cu prima zi lucrătoare următoare zilei publicării anunțului pe site-ul si pana la data de 16.12.2021 ora 16:00.

(2)

In forma pe suport hârtie, candidații vor depune documentele completate, semnate și stampilate de reprezentantul legal, în plic sigilat pe care se va specifica "Pentru selecția de partener in cadrul POCU 2014-2020; AP 6; Axa prioritară nr. 6, Educație și competențe., proiect **ECOU\_Educatia creaza oportunitati unice!.**

Plicul se va depune / transmite prin curier, la sediul Fundatiei Politehnica Timişoara, Bld. Ferninand I,nr.2 , etaj 2, începând cu prima zi lucrătoare următoare zilei publicării anunțului pe site-ul <http://fundatiapolitehnica.ro/> si pana la data de 16.12.2021, ora 24:00, ora oficiala de închidere a instituției.

Date de contact: E-mail:fundatiapolitehnica@gmail.com; Telefon: 0757039166.

 Calendarul procedurii este prezentat in Anexa 5.

# EVALUAREA DOSARELOR DE PARTICIPARE DECLARATE ELIGIBILE

În procesul de evaluare vor intra doar aplicațiile participanților care au fost declarate eligibile conform Anexei 3.

Aplicațiile participanților eligibili vor fi ulterior punctate conform grilei de punctaj, menționată în Anexa 4.

Urmare a evaluării documentației, aplicantul va fi declarat neselectat dacă:

* a obținut un punctaj mai mic de 70 puncte;
* a obținut un punctaj mai mic decât restul candidaților selectați.

Aplicantul va fi respins și documentația nu va fi evaluată, pentru următoarele motive:

1. documentația a fost primită dupa termenul limită de depunere;
2. documentația de participare nu contine toate documentele solicitate;
3. aplicantul a depus documentatia necesara pentru dovedirea eligibilitatii, dar acesta nu este eligibil, respectiv nu indeplineste conditiile de eligibilitate.

**ATENTIE:** Conform prevederilor din documentul „Orientari privind accesarea finantarilor in cadrul POCU” cap. 4.1.4, in vederea selectiei de parteneri „pot fi selectați doar parteneri individuali, nu consorții/asociații de parteneri”.

* Nu vor fi selectați parteneri în scopul realizării în cadrul proiectului a unor activități de tipul: dezvoltarea de aplicații şi sisteme informatice, supervizarea activităților subcontractate de beneficiar, servicii hoteliere, furnizare de bunuri. Astfel de activități vor face obiectul subcontractării, respectiv contractelor de furnizare/servicii.
* În distribuția bugetului proiectului pe fiecare membru al parteneriatului se va ține cont de faptul că alocarea financiară gestionată de Beneficiar/lider de parteneriat trebuie să fie mai mare decât alocarea financiară gestionată de oricare alt membru al parteneriatului.
* O entitate cu personalitate juridică nu poate participa în mai mult de 5 proiecte pentru fiecare cerere de propuneri de proiecte, indiferent de calitatea sa de partener sau solicitant.

**OBSERVATIE**: selectarea unui candidat nu garantează semnarea acordului si depunerea proiectului in parteneriat, in orice condiții.

# ANUNTAREA SI PUBLICAREA REZULTATELOR

Anunțarea rezultatelor procesului de evaluare și selecție a dosarelor individuale de participare se face în termen de **1** zi lucrătoare de la data finalizării termenului de depunere a dosarelor, prin publicarea acestora pe site-ul <http://fundatiapolitehnica.ro/>.

# SOLUTIONAREA CONTESTATIILOR

Eventualele contestatii se pot transmite prin email în termen de maxim 1 zi lucrătoare de la data comunicarii rezultatelor, la sediul Fundației Politehnice Timişoara, Str.B-dul Ferdinand I, nr.2, etaj 2, la Registratură, e-mai: Telefon: 0757039166.

Rezultatele definitive, după analizarea contestațiilor, vor fi publicate pe site-ul http://fundatiapolitehnica.ro/, in termen de **1** zi lucrătoare de la data soluționării acestora.

Comisia de evaluare si selectie,

SERBAN AUREL VIOREL

IELI EMILIANA-GABRIELA

HERBAN SORIN

DUNGAN LUISA IZABEL

SÎRBU ROXANA